title: Soliqqa tortish birligi- - Microsoft Word 03 Kishlok xujaligida buxalteriya xisobi va solikka tortish \
text: 225
  doimiy, qat’iy takrorlanib turadigan voqe’likni ifodalaydi. Shunday uslubiy
  yondashishidan kelib
  chiqib soliqlar funktsiyasini aniqlash kerak. Funktsiya va vazifani farqiga borish zarur. Funktsiya –
  doimiydir, vazifa esa o‘tkinchidir.
  Soliqlarning funktsiyalari masalasida katta bahslashuvlar mavjud,
  lekin yagona bir fikrga
  kelingan emas. Ko‘pchilik iqtisodchilar soliqlarga fiskal, boshqaruvchi, rag‘batlantiruvchi, nazorat
  funktsiyalari xos deb ta’rif berishadi. Bugungi kunda soliqlarning fiskal,
  taqsimlash va nazorat
  funktsiyalari mavjud.
  Soliqlarning fiskal funktsiyasida haqiqatdan ham soliqlar xazinaga tushadi. Bu voqe’lik
  ko‘zga yaqqol ko‘rinib turganligidan amaliyotchilar shu funktsiyaga tirmashib olishgan, ya’ni
  chuqurroq fikr yuritsak, yaratilgan ichki yalpi mahsulot qiymat yoki korxonadagi daromadlarni avval
  taqsimlamasdan turib, ularni to‘g‘ridan-to‘g‘ri byudjetga o‘tkazib yuborish holati bo‘lmaydi. Avvalo
  ishlab chiqarishda ishlab chiqaruvchilarning manfaatdorligini ta’minlab, so‘ng
  daromaddan bir
  qismini xazinaga olish zarur. Shuning uchun xazina funktsiyasini to‘liq va keng ma’noda taqsimlash
  funktsiyasi desak to‘g‘ri bo‘ladi.
  Soliqlarning nazorat funktsiyasi haqiqatdan ham doimiy harakat qiladi. Lekin, bu funktsiya
  taqsimlash funktsiyasi bilan yonma-yon turib daromadlarni to‘g‘ri taqsimlanayotganligini,
  soliqlarning to‘g‘ri va o‘z vaqtida tushayotganligini nazariy jihatdan nazorat qiladi.
  Nazorat
  funktsiyasi soliq idoralari ishining rivojlanish asosidir.